ภาวะผู้นำของผู้บริหารกับประสิทธิผลการบริหารโรงเรียนประถมศึกษาในอำเภอเมือง จังหวัดนครปฐม
Administrators Leadership and Effective Administration in Primary School of Mueang District, Nakhon Prathom Province
สร้อยสรา ธรรมกร่าง
การบริหาร-- ผู้บริหารโรงเรียน
การทำงาน-- ผู้นำทางการศึกษา
ภาวะผู้นำทางการศึกษา
การศึกษาครั้งนี้มีวัตถุประสงค์เพื่อ 1) ศึกษาสภาวะผู้นำของผู้บริหารโรงเรียนประถมศึกษาในอำเภอเมือง จังหวัดนครปฐม 2)ศึกษาประสิทธิผลการบริหารโรงเรียนประถมศึกษาในอำเภอเมืองจังหวัดนครปฐมและ 3)ศึกษาความสัมพันธ์ระหว่างภาระผู้นำของผู้บริหารกับประสิทธิผลการบริหารโรงเรียนประถมศึกษาในอำเภอเมือง ประชากรที่ใช้ในการวิจัยเป็นผู้บริหารและผู้สอน จำนวน 329 คน เครื่องมือที่ใช้ในการวิจัย เป็นแบบสอบชนิดมาตราส่วนประมาณค่า5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ยและค่าเบี่ยงเบนมาตรฐาน ผลการวิจัยพบว่า 1)ผู้บริหารโรงเรียนประถมศึกษาในอำเภอเมือง จังหวัดนครปฐม ใช้ภาวะผู้นำแบบแลกเปลี่ยน โดยรวมอยู่ในระดับปานกลางและใช้ภาวะผู้นำแบบเปลี่ยนสภาพโดยรวมอยู่ในระดับมาก 2)ประสิทธิผลการบริหารโรงเรียนประถมศึกษาในอำเมือง จังหวัดนครปฐม โดยรวมอยู่ในระดับมาก โดยเรียงลำดับค่าเฉลี่ย ดังนี้ ด้านผู้สอนมีค่าเฉลี่ยสูงสุด รองลงมาคือด้านผู้บริหาร และด้านผู้เรียนมีค่าเฉลี่ยต่ำสุด 3)ภาวะผู้นำของผู้บริหารโรงเรียนแบบเปลี่ยนสภาพมีความสัมพันธ์กับประสิทธิผลการบริหารด้านผู้สอน อย่างมีนัยสำคัญทางสถิติที่ระดับ.05
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ลิงค์ข้อมูลในระบบ Matrix
มหาวิทยาลัยราชภัฏบ้านสมเด็จเจ้าพระยา
ครุศาสตรมหาบัณฑิต
การบริหารการศึกษา